CELEX: 62013CN0037
Language: et
Date: 2013-01-24 00:00:00
Title: Kohtuasi C-37/13 P: Nexans France SAS, Nexans SA 24. jaanuaril 2013 esitatud apellatsioonkaebus Üldkohtu (kaheksas koda) 14. novembri 2012 . aasta otsuse peale kohtuasjas T-135/09: Nexans France SAS, Nexans SA versus Euroopa Komisjon

6.4.2013   
            
            
               ET
            
            
               Euroopa Liidu Teataja
            
            
               C 101/10
            
         Nexans France SAS, Nexans SA 24. jaanuaril 2013 esitatud apellatsioonkaebus Üldkohtu (kaheksas koda) 14. novembri 2012. aasta otsuse peale kohtuasjas T-135/09: Nexans France SAS, Nexans SA versus Euroopa Komisjon
   (Kohtuasi C-37/13 P)
   2013/C 101/22
   Kohtumenetluse keel: inglise
   
      Pooled
   
   
      Apellandid: Nexans France SAS, Nexans SA (esindajad: solicitor M. Powell, avocat J.-P. Tran-Thiet, barrister G. Forwood, advokaat A. Rogers)
   
      Teine menetlusosaline: Euroopa Komisjon
   
      Apellantide nõuded
   
   Apellandid paluvad Üldkohtul:
   
               —
            
            
               tühistada vaidlustatud otsus osas, milles see lükkas tagasi apellantide esimese väite teise osa, mille kohaselt oli ootamatu läbiotsimise otsuse geograafiline ulatus liiga lai ja ebatäpne;
            
         
               —
            
            
               olemasoleva teabe põhjal tühistada ootamatu läbiotsimise otsus osas, milles selle geograafiline ulatus on liiga lai, ebapiisavalt põhjendatud ja ebatäpne, või teise võimalusena saata kohtuasi tagasi Üldkohtusse otsuse tegemiseks õigusküsimustes vastavalt Euroopa Kohtu otsusele;
            
         
               —
            
            
               tühistada vaidlustatud kohtuotsus osas, milles see jättis Nexansi kohtukulud tema enda kanda ja mõistis pool komisjoni kohtukuludest Üldkohtu menetluses välja Nexansilt, ning mõista Nexansi kohtukulud Üldkohtu menetluses välja komisjonilt Euroopa Kohtule sobivas summas;
            
         
               —
            
            
               mõista kõik käesoleva menetlusega seotud Nexansi kulud välja komisjonilt.
            
         
      Väited ja peamised argumendid
   
   Apellandid väidavad, et Üldkohus eksis, kui jättis rahuldamata nende nõude tühistada ootamatu läbiotsimise otsus osas, milles see oli ebatäpne, liiga laia geograafilise ulatusega ja kohaldatav mistahes kahtlusaluste kokkulepete ja/või kooskõlastatud tegevuste suhtes, millel „tõenäoliselt oli ülemaailmne ulatus”. Apellandid väidavad samuti, et Üldkohus eksis kohtukulude väljamõistmisel.